চলতি বছর ভারতে স্বর্ণের চোরাচালান ১০৫ টন ছাড়াতে পারে - loksamaj
লোকসমাজ ডেস্ক।। আন্তর্জাতিক বাজারে স্বর্ণের দাম দীর্ঘদিন ধরে ঊর্ধ্বমুখী। বৈশ্বিক অর্থনীতির শ্লথগতি ও বাণিজ্যযুদ্ধের প্রভাবে সেফ হেভেন হিসেবে স্বর্ণে বিনিয়োগ বেড়েছে। এতে মূল্যবান ধাতুটির বাজার চাঙ্গা রয়েছে। ফলে স্বর্ণের দ্বিতীয় শীর্ষ ভোক্তা দেশ ভারতের বাজারে চলতি বছর চাহিদা উল্লেখযোগ্য পরিমাণে কমেছে। একদিকে স্বর্ণ আমদানিতে শুল্ক বৃদ্ধি, অন্যদিকে দাম বৃদ্ধিতে ব্যবহার কমিয়ে দিয়েছেন দেশটির ভোক্তারা। তবে এ দুটো কারণেই দেশটির বাজারে অবৈধ পথ বা চোরাচালানের মাধ্যমে স্বর্ণের প্রবেশও বেড়েছে। চলতি বছর ভারতে সব মিলিয়ে চোরাচালানকৃত স্বর্ণের প্রবেশ বেড়ে দাঁড়াতে পারে ১০৫-১১০ টনে। ওয়ার্ল্ড গোল্ড কাউন্সিলের (ডব্লিউজিসি) সাম্প্রতিক প্রতিবেদনে এ তথ্য জানানো হয়েছে। খবর কোজেন্সিস।